Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 4. melléklet a 96/2011. (X. 17.) VM rendelethez
Paragraph Index: 459

g) a mezõgazdasági területek között elhelyezkedõ, a termõhelynek megfelelõ, az erdészeti tájban õshonos fafajokból álló fasorok, facsoportok alkotta ökológiai zöldfolyosókban. 4.2. Szálaló üzemmódú erdõgazdálkodás elsõsorban az elegyes, rendszeres magtermõ kort elért faállománnyal borított, lehetõleg vegyes korú és változatos térbeli szerkezetû erdõkben folytatható, javasoltan a természetes, természetszerû és származék erdõkbõl álló, nagyobb kiterjedésû, és megfelelõen feltárt erdõtömbökben. 4.3. Átalakító üzemmódot kell megállapítani, illetve engedélyezni azokban az erdõkben, amelyekben az erdõgazdálkodó hosszútávon szálaló üzemmódban kíván gazdálkodni, de az erdõ faállomány-viszonyai a szálaló üzemmódba sorolást még nem teszik lehetõvé.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes